nibzard/narodne-novine-full-text-markdown huggingface dataset:
### NN 25/2022 (2.3.2022.), Odluka o izmjeni i dopuni Odluke o imenovanju sudaca prvostupanjskih vijeća Suda časti Hrvatske obrtničke komore za mandatno razdoblje 2021. – 2024.

Hrvatska obrtnička komora

318

Na temelju članka 32. Statuta Hrvatske obrtničke komore (»Narodne novine« br. 106/14, 84/2016, 21/2018) Upravni odbor Hrvatske obrtničke komore, na 60. sjednici održanoj 17. veljače 2022. donosi

ODLUKU

O IZMJENI I DOPUNI ODLUKE O IMENOVANJU SUDACA PRVOSTUPANJSKIH VIJEĆA SUDA ČASTI HRVATSKE OBRTNIČKE KOMORE ZA MANDATNO RAZDOBLJE 2021. – 2024.

I.

Odluka o imenovanju sudaca prvostupanjskih vijeća Suda časti Hrvatske obrtničke komore za mandatno razdoblje 2021. – 2024., broj: 2-203-559/3-11-2021 od 29. siječnja 2021. godine (NN 12/2021) mijenja se i dopunjuje:

1. razrješuje se Vesna Bjelousov iz Osijeka, sutkinja Županijskog suda u Osijeku, s Liste sudaca prvostupanjskih vijeća Suda časti Hrvatske obrtničke komore za mandatno razdoblje 2021. – 2024., na osobni zahtjev

2. imenuje se Sanja Sušilović iz Višnjevca, sutkinja Općinskog suda u Osijeku, na Listu sudaca prvostupanjskih vijeća Suda časti Hrvatske obrtničke komore za mandatno razdoblje 2021 – 2024.

3. imenuje se Ivan Katičić iz Vinkovaca, sudac Općinskog suda u Vinkovcima, na Listu sudaca prvostupanjskih vijeća Suda časti Hrvatske obrtničke komore za mandatno razdoblje 2021. – 2024.

4. imenuje se Ljiljana Milina iz Siska, sutkinja Županijskog suda u Sisku, na Listu sudaca prvostupanjskih vijeća Suda časti Hrvatske obrtničke komore za mandatno razdoblje 2021. – 2024.

5. imenuje se Martin Čičin-Šain iz Vodica, predstavnik potrošača iz Unije potrošača Hrvatske, na Listu sudaca prvostupanjskih vijeća Suda časti Hrvatske obrtničke komore za mandatno razdoblje 2021. – 2024.

6. imenuje se Vladimir Domić iz Slatine, predstavnik potrošača iz Unije potrošača Hrvatske, na Listu sudaca prvostupanjskih vijeća Suda časti Hrvatske obrtničke komore za mandatno razdoblje 2021. – 2024.

7. imenuje se Josipa Fertić iz Križevaca, predstavnica potrošača iz Unije potrošača Hrvatske, na Listu sudaca prvostupanjskih vijeća Suda časti Hrvatske obrtničke komore za mandatno razdoblje 2021. – 2024.

8. imenuje se Marijan Nimac iz Zadra, predstavnik potrošača iz Unije potrošača Hrvatske, na Listu sudaca prvostupanjskih vijeća Suda časti Hrvatske obrtničke komore za mandatno razdoblje 2021. – 2024.

9. imenuje se Marko Paripović iz Jadranova, predstavnik potrošača iz Udruge Potrošački centar, na Listu sudaca prvostupanjskih vijeća Suda časti Hrvatske obrtničke komore za mandatno razdoblje 2021. – 2024.

II.

Ova odluka stupa na snagu danom donošenja, a objavit će se u »Narodnim novinama«.

Broj: 2-202-1008/8-11-2022

Zagreb, 17. veljače 2022.

Predsjednik
 Hrvatske obrtničke komore
 Dragutin Ranogajec, v. r.
### NN 25/2022 (2.3.2022.), Indeks proizvođačkih cijena industrijskih proizvoda na domaćem tržištu u siječnju 2022.

Državni zavod za statistiku

316

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
 U SIJEČNJU 2022.

Indeks proizvođačkih cijena industrijskih proizvoda na domaćem tržištu u siječnju 2022. u odnosu na prosinac 2021. iznosi 101,5.

Klasa: 954-01/22-01/01
 Urbroj: 555-01-05-03-01-22-4
 Zagreb, 24. veljače 2022.

Glavna ravnateljica
 Lidija Brković, v. r.
### NN 25/2022 (2.3.2022.), Odluka o izmjeni i dopuni Odluke o imenovanju sudaca drugostupanjskih vijeća Suda časti Hrvatske obrtničke komore za mandatno razdoblje 2021. – 2024.

HRVATSKA OBRTNIČKA KOMORA

319

Na temelju članka 32. Statuta Hrvatske obrtničke komore (»Narodne novine« br. 106/14, 84/2016, 21/2018) Upravni odbor Hrvatske obrtničke komore, na 60. sjednici održanoj 17. veljače 2022. donosi

ODLUKU

O IZMJENI I DOPUNI ODLUKE O IMENOVANJU SUDACA DRUGOSTUPANJSKIH VIJEĆA SUDA ČASTI HRVATSKE OBRTNIČKE KOMORE ZA MANDATNO RAZDOBLJE 2021. – 2024.

I.

Odluka o imenovanju sudaca drugostupanjskih vijeća Suda časti Hrvatske obrtničke komore za mandatno razdoblje 2021. – 2024. broj: 2-203-559/4-11-2021 od 29. siječnja 2021. godine (NN 12/2021) mijenja se i dopunjuje te se:

1. imenuje Sabina Dugonjić iz Zagreba, sutkinja Županijskog suda u Zagrebu, na Listu sudaca drugostupanjskih vijeća Suda časti Hrvatske obrtničke komore za mandatno razdoblje 2021. – 2024.

2. mjesto prebivališta imenovane sutkinje Norac-Kevo Perice mijenja se iz Zagreb u Krapina.

3. naziv udruge kojoj pripada i funkcija imenovane sutkinje Ane Knežević mijenja se iz Hrvatska udruga za zaštitu potrošača, predsjednica, u Unija potrošača Hrvatske, dopredsjednica.

II.

Ova odluka stupa na snagu danom donošenja, a objavit će se u »Narodnim novinama«.

Broj: 2-202-1008/9-11-2022

Zagreb, 17. veljače 2022.

Predsjednik
 Hrvatske obrtničke komore
 Dragutin Ranogajec, v. r.
### NN 25/2022 (2.3.2022.), Ispravak Odluke o izmjenama i dopunama Odluke o utvrđivanju Osnovne liste ortopedskih i drugih pomagala Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

323

Nakon usporedbe s izvornim tekstom utvrđena je pogreška u Odluci o izmjenama i dopunama Odluke o utvrđivanju Osnovne liste ortopedskih i drugih pomagala Hrvatskog zavoda za zdravstveno osiguranje koja je objavljena u »Narodnim novinama«, broj 16 od 4. veljače 2022. godine te se daje

ISPRAVAK ODLUKE

O IZMJENAMA I DOPUNAMA ODLUKE O UTVRĐIVANJU OSNOVNE LISTE ORTOPEDSKIH I DRUGIH POMAGALA HRVATSKOG ZAVODA ZA ZDRAVSTVENO OSIGURANJE

U Odluci o izmjenama i dopunama Odluke o utvrđivanju Osnovne liste ortopedskih i drugih pomagala Hrvatskog zavoda za zdravstveno osiguranje (»Narodne novine«, broj 16/22.) u Osnovnoj listi ortopedskih i drugih pomagala iz članka 1. pod rednim brojem 564b u stupcu 17 »Jedinična vrijednost u kn s PDV-om«, umjesto broja »571,63« treba stajati broj: »570,20«.

Pod rednim brojevima 1277dc i 1277dd u stupcu 20 »Mjesto isporuke pomagala« omaškom su ispuštene riječi: »SP, LJ«.

Klasa: 025-04/22-01/67

Urbroj: 338-01-01-22-01

Zagreb, 24. veljače 2022.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 25/2022 (2.3.2022.), Ispravak Odluke o utvrđivanju Dodatne liste ortopedskih i drugih pomagala Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

324

Nakon usporedbe s izvornim tekstom utvrđena je pogreška u Odluci o utvrđivanju Dodatne liste ortopedskih i drugih pomagala Hrvatskog zavoda za zdravstveno osiguranje koja je objavljena u »Narodnim novinama«, broj 16 od 4. veljače 2022. godine te se daje

ISPRAVAK ODLUKE

O UTVRĐIVANJU DODATNE LISTE ORTOPEDSKIH I DRUGIH POMAGALA HRVATSKOG ZAVODA ZA ZDRAVSTVENO OSIGURANJE

U Odluci o utvrđivanju Dodatne liste ortopedskih i drugih pomagala Hrvatskog zavoda za zdravstveno osiguranje (»Narodne novine«, broj 16/22.) u Dodatnoj listi pomagala iz članka 3. pod ISO 9999 šifrom »041924011101« i šifrom »041924021201« u stupcu 23 »Mjesto isporuke pomagala« omaškom su ispuštene riječi: »SP, LJ«.

Klasa: 025-04/22-01/68

Urbroj: 338-01-01-22-01

Zagreb, 24. veljače 2022.

Predsjednik
 Upravnog vijeća Hrvatskog
 zavoda za zdravstveno osiguranje
 prof. dr. sc. Drago Prgomet, dr. med. spec., v. r.
### NN 25/2022 (2.3.2022.), Plan prijma u državnu službu u Ured Povjerenstva za odlučivanje o sukobu interesa za 2022. godinu

URED POVJERENSTVA ZA ODLUČIVANJE O SUKOBU INTERESA

317

Na temelju članka 43. stavka 2. točke c) Zakona o državnim službenicima (»Narodne novine« broj 49/12 – pročišćeni tekst, 37/13, 1/15, 138/15, 61/17, 70/19 i 98/19), a sukladno Državnom proračunu Republike Hrvatske za 2022. godinu i projekcije za 2023. i 2024. godinu (»Narodne novine«, broj 140/2021), predstojnik Ureda Povjerenstva za odlučivanje o sukobu interesa utvrđuje sljedeći

PLAN

PRIJMA U DRŽAVNU SLUŽBU U URED POVJERENSTVA ZA ODLUČIVANJE O SUKOBU INTERESA ZA 2022. GODINU

I.

Ovim Planom prijma u državnu službu utvrđuje se prijam državnih službenika u Ured Povjerenstva za odlučivanje o sukobu interesa (u daljnjem tekstu: Ured Povjerenstva) za 2022. godinu.

II.

Pravilnikom o unutarnjem ustrojstvu Ureda Povjerenstva za odlučivanje o sukobu interesa u Uredu Povjerenstva je predviđeno 20 službenika od čega je trenutno zaposleno 14 službenika na neodređeno vrijeme.

III.

U Uredu Povjerenstva u 2022. godini planira se prijam na neodređeno vrijeme:

– 5 (pet) službenik/ica sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem pravne ili ekonomske struke.

Financijska sredstva za prijem u državnu službu 2 (dva) službenik/ice planirana su Financijskim planom Povjerenstva za odlučivanje o sukobu interesa za 2022. godinu i osigurana Državnim proračunom Republike Hrvatske za 2022. godinu.

Dana 25. prosinca 2021. g. stupio je na snagu novi Zakon o sprječavanju sukoba interesa (»Narodne novine« 143/2021) te se sukladno ocjeni i izvorima sredstava potrebnim za provođenje novog Zakona u 2022. godini planira prijam na neodređeno vrijeme još 3 (tri) službenika/ice.

Financijska sredstva potrebna za dodatno zapošljavanje 3 službenika osigurat će se preraspodjelom s proračunskih pozicija razdjela 109 – Ministarstvo pravosuđa i uprave, s aktivnosti A629000 – Administracija i upravljanje Ministarstva, K629169 – Razvoj i održavanje informacijskog sustava i K630103 – Uređenje i opremanje Ministarstva.

IV.

Na temelju ovog Plana slobodna radna mjesta popunit će se putem javnog natječaja.

V.

Plan prijama u državnu službu stupa na snagu danom donošenja, a objavljuje se u »Narodnim novinama« i na web-stranici središnjeg tijela državne uprave nadležnog za službeničke odnose.

Broj: 711-I-2188-R-268/21-01-7

Zagreb, 27. prosinca 2021.

Predstojnik
 Ureda Povjerenstva
 Damir Kukavica, dipl. iur., v. r.
### NN 26/2022 (3.3.2022.), Pravilnik o izmjenama i dopunama Pravilnika o sadržaju i strukturi izvještaja izdavatelja za razdoblja tijekom godine te obliku i načinu njihovog dostavljanja Hrvatskoj agenciji za nadzor financijskih usluga

HRVATSKA AGENCIJA ZA NADZOR FINANCIJSKIH USLUGA

347

Na temelju članka 470. Zakona o tržištu kapitala (»Narodne novine« br. 65/18, 17/20 i 83/21), Hrvatska agencija za nadzor financijskih usluga na sjednici Upravnog vijeća održanoj 24. veljače 2022. godine donosi

PRAVILNIK

O IZMJENAMA I DOPUNAMA PRAVILNIKA O SADRŽAJU I STRUKTURI IZVJEŠTAJA IZDAVATELJA ZA RAZDOBLJA TIJEKOM GODINE TE OBLIKU I NAČINU NJIHOVOG DOSTAVLJANJA HRVATSKOJ AGENCIJI ZA NADZOR FINANCIJSKIH USLUGA

Članak 1.

U Pravilniku o sadržaju i strukturi godišnjeg izvještaja izdavatelja za razdoblja tijekom godine te obliku i načinu njihovog dostavljanja Hrvatskoj agenciji za nadzor financijskih usluga (»Narodne novine« br. 114/18 i 27/21) u prilogu 1. točka b) Polugodišnji financijski izvještaji kreditnih institucija PFI-IZD-KI mijenjaju se obrasci BILANCA, RAČUN DOBITI I GUBITKA i IZVJEŠTAJ O PROMJENAMA KAPITALA:

![](/files/_web/sluzbeni-dio/2022/132296/images/11160.jpg)

![](/files/_web/sluzbeni-dio/2022/132296/images/16900.jpg)

![](/files/_web/sluzbeni-dio/2022/132296/images/11145.jpg)

![](/files/_web/sluzbeni-dio/2022/132296/images/11136.jpg)

![](/files/_web/sluzbeni-dio/2022/132296/images/11128.jpg)

![](/files/_web/sluzbeni-dio/2022/132296/images/11121.jpg)

Članak 2.

U prilogu 2. točka b) Tromjesečni financijski izvještaji kreditnih institucija TFI-IZD-KI mijenjaju se obrasci BILANCA, RAČUN DOBITI I GUBITKA i IZVJEŠTAJ O PROMJENAMA KAPITALA:

![](/files/_web/sluzbeni-dio/2022/132296/images/11114.jpg)

![](/files/_web/sluzbeni-dio/2022/132296/images/11107.jpg)

![](/files/_web/sluzbeni-dio/2022/132296/images/11097.jpg)

![](/files/_web/sluzbeni-dio/2022/132296/images/11089.jpg)

![](/files/_web/sluzbeni-dio/2022/132296/images/11082.jpg)

![](/files/_web/sluzbeni-dio/2022/132296/images/11075.jpg)

![](/files/_web/sluzbeni-dio/2022/132296/images/11065.jpg)

ZAVRŠNE ODREDBE

Članak 3.

(1) Prve ispodgodišnje izvještaje u skladu s odredbama ovoga Pravilnika izdavatelji su obvezni sastaviti i dostaviti za ispodgodišnje izvještajno razdoblje koje počinje od 1. siječnja 2022. godine.

(2) Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/22-01/03

Urbroj: 326-01-70-72-22-2

Zagreb, 24. veljače 2022.

Predsjednik
 Upravnog vijeća
 dr. sc. Ante Žigman, v. r.
### NN 26/2022 (3.3.2022.), Odluka o premještaju općinskog državnog odvjetnika u Općinskom državnom odvjetništvu u Zagrebu na mjesto zamjenika općinskog državnog odvjetnika u Općinskom kaznenom državnom odvjetništvu u Zagrebu

DRŽAVNOODVJETNIČKO VIJEĆE

336

ODLUKA

Državnoodvjetničko vijeće na temelju članka 41., članka 50. stavka 1. i članka 78. stavka 2. Zakona o Državnoodvjetničkom vijeću (»Narodne novine« broj 67/2018 i 126/19) na 63. sjednici održanoj 24. veljače 2022. jednoglasno

odlučilo je

I. Utvrđuje se da s 1. ožujka 2022. kao danom stupanja na snagu Zakona o izmjeni Zakona o područjima i sjedištima državnih odvjetništava (»Narodne novine«, broj 21/2022) prestaje dužnost KRUNOSLAVU STJEPANU RAJAČIĆU, općinskom državnom odvjetniku u Općinskom državnom odvjetništvu u Zagrebu.

II. Općinski državni odvjetnik iz točke I. izreke ove Odluke premješta se na mjesto zamjenika općinskog državnog odvjetnika u Općinskom kaznenom državnom odvjetništvu u Zagrebu.

Broj: DOVO-5/2022

Zagreb, 24. veljače 2022.

Predsjednik
 Državnoodvjetničkog vijeća
 Darko Klier, v. r.
### NN 26/2022 (3.3.2022.), Odluka o imenovanju općinskog državnog odvjetnika u Općinskom državnom odvjetništvu u Osijeku

Državnoodvjetničko vijeće

333

ODLUKA

Državnoodvjetničko vijeće na temelju članka 41. stavka 1. u vezi s člankom 70. Zakona o Državnoodvjetničkom vijeću (»Narodne novine«, broj 67/2018 i 126/2019) na 63. sjednici Vijeća održanoj 24. veljače 2022. godine

odlučilo je

I. Za općinskog državnog odvjetnika u Općinskom državnom odvjetništvu u Osijeku imenuje se RONALD TOMAKOVIĆ, zamjenik općinske državne odvjetnice u Općinskom državnom odvjetništvu u Osijeku.

II. Imenovani državni odvjetnik dužan je stupiti na dužnost najkasnije u roku od šest mjeseci od dana imenovanja.

Broj: DOVO-54/2021

Zagreb, 24. veljače 2022.

Predsjednik
 Državnoodvjetničkog vijeća
 Darko Klier, v. r.
### NN 26/2022 (3.3.2022.), Odluka o imenovanju zamjenice općinskog državnog odvjetnika u Općinskom državnom odvjetništvu u Zadru

DRŽAVNOODVJETNIČKO VIJEĆE

335

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019) na 63. sjednici Vijeća održanoj 24. veljače 2022. godine, jednoglasno

odlučilo je

I. Za zamjenicu općinskog državnog odvjetnika u Općinskom državnom odvjetništvu u Zadru imenuje se ANDRIJANA POŽEGA JURLINA, viša državnoodvjetnička savjetnica u Općinskom državnom odvjetništvu u Zadru.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-20/2021

Zagreb, 24. veljače 2022.

Predsjednik
 Državnoodvjetničkog vijeća
 Darko Klier, v. r.
### NN 26/2022 (3.3.2022.), Odluka o imenovanju zamjenika općinskog državnog odvjetnika u Općinskom državnom odvjetništvu u Rijeci

DRŽAVNOODVJETNIČKO VIJEĆE

334

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019) na 63. sjednici Vijeća održanoj 24. veljače 2022. godine

odlučilo je

I. Za zamjenike općinskog državnog odvjetnika u Općinskom državnom odvjetništvu u Rijeci imenuju se ROBERT KOŽUL, viši državnoodvjetnički savjetnik u Općinskom državnom odvjetništvu u Rijeci, privremeno upućen na rad u Županijsko državno odvjetništvo u Rijeci i ANAMARIJA ŠUBAT IVANAC, viša državnoodvjetnička savjetnica u Županijskom državnom odvjetništvu u Rijeci.

II. Imenovani zamjenici dužni su stupiti na dužnost najkasnije u roku od šest mjeseci od dana imenovanja.

Broj: DOVO-12/2021

Zagreb, 24. veljače 2022.

Predsjednik
 Državnoodvjetničkog vijeća
 Darko Klier, v. r.
### NN 26/2022 (3.3.2022.), Odluka o premještaju zamjenika općinskog državnog odvjetnika u Općinskom državnom odvjetništvu u Zagrebu na mjesto zamjenika općinskog državnog odvjetnika u Općinskom građanskom državnom odvjetništvu u Zagrebup

DRŽAVNOODVJETNIČKO VIJEĆE

337

ODLUKA

Državnoodvjetničko vijeće na temelju članka 41. u vezi s člankom 50. stavkom 1. Zakona o Državnoodvjetničkom vijeću (»Narodne novine« broj 67/2018 i 126/2019) na 63. sjednici održanoj 24. veljače 2022. godine

odlučilo je

MARIJANA BERTOVIĆ ĐUROVIĆ, MARTIN BLAJIĆ, DARKO BUTOROVIĆ, RENATA CVRČIĆ DRLJEVIĆ, SABINA ČANJEVAC, KATARINA ĆAĆIĆ, JELENA DRAGIČEVIĆ, LJUDEVIT DRKULEC, SANDRA DUNGER BRBORA, KORNELIJA ĐURATOVIĆ, SANJA FAR, VLASTA FOGEC, MIRNA HOLZER, ANDREA JENDEK, ANDREA JEROMELA LUČIĆ, NIVES JOHA PETRIĆ, SUZANA KANIŽA, ANĐA KARLOVIĆ, IRENA KLENOVIĆ, LUKA KLJAJIĆ, DUBRAVKA KOVAČEC MARJANOVIĆ, KOSJENKA KRAPAC, NATAŠA LEFORT, IVANA LUBINA, LIDIJA MARENJAK, VEDRANA MARŠIĆ, VESNA MERLIĆ, JURAJ NIŠEVIĆ, JADRANKA OSREČAK, KARMEN PERIĆ RADONIĆ, MIRJANA PROTIĆ GARDENAL, SNJEŽANA RADONIĆ, MARTA ŠAMOTA GALJER, DANICA TRNINIĆ VIDULIN, MARINA UZELAC MILINA, MARIO VLAJČIĆ i ŽELJKA VRBIČEK MESIC, zamjenici općinskog državnog odvjetnika u Općinskom državnom odvjetništvu u Zagrebu premještaju se na mjesto zamjenika općinskog državnog odvjetnika u Općinskom građanskom državnom odvjetništvu u Zagrebu s danom 1. ožujka 2022. godine.

Broj: DOVO-4/2022

Zagreb, 24. veljače 2022.

Predsjednik
 Državnoodvjetničkog vijeća
 Darko Klier, v. r.
### NN 26/2022 (3.3.2022.), Rješenje o imenovanju predsjednika, zamjenika predsjednika i članova Stručnog povjerenstva za praćenje sigurnosti opskrbe tržišta nafte i naftnih derivata

VLADA REPUBLIKE HRVATSKE

330

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), i članka 11. stavaka 1. i 2. Zakona o o tržištu nafte i naftnih derivata (»Narodne novine«, br. 19/14., 73/17. i 96/19.), Vlada Republike Hrvatske je na sjednici održanoj 28. veljače 2022. donijela

RJEŠENJE

O IMENOVANJU PREDSJEDNIKA, ZAMJENIKA PREDSJEDNIKA I ČLANOVA STRUČNOG POVJERENSTVA ZA PRAĆENJE SIGURNOSTI OPSKRBE TRŽIŠTA NAFTE I NAFTNIH DERIVATA

1. Imenuje se IVO MILATIĆ, predstavnik Ministarstva gospodarstva i održivog razvoja, predsjednikom Stručnog povjerenstva za praćenje sigurnosti i opskrbe tržišta nafte i naftnih derivata (u daljnjem tekstu: Stručno povjerenstvo).

2. Imenuje se MARIJAN KRPAN, predsjednik Uprave Agencije za ugljikovodike, zamjenikom predsjednika Stručnog povjerenstva, po položaju.

3. Za članove Stručnog povjerenstva, imenuju se:

– dr. sc. KRISTINA ČELIĆ, predstavnica Ministarstva gospodarstva i održivog razvoja

– GORAN BABIĆ, predstavnik Hrvatske energetske regulatorne agencije

– DARKO MARKOTIĆ, predstavnik energetskog subjekta

– VLADIMIR KUZMIĆ, predstavnik energetskog subjekta

– BORIS ANTOLOVIČ, predstavnik energetskog subjekta.

4. Ovim Rješenjem stavljaju se izvan snage Rješenje o imenovanju predsjednika, zamjenice predsjednika i članova Stručnog povjerenstva za praćenje sigurnosti opskrbe tržišta nafte i naftnih derivata, klasa: 080-02/18-01/10, urbroj: 50301-15/07-18-02, od 24. siječnja 2018. i Rješenje o imenovanju zamjenika predsjednika Stručnog povjerenstva za praćenje sigurnosti opskrbe tržišta nafte i naftnih derivata, klasa: 080-02/18-01/185, urbroj: 50301-15/07-19-02, od 3. siječnja 2019.

Klasa: 080-02/22-01/27

Urbroj: 50301-15/07-22-02

Zagreb, 28. veljače 2022.

Predsjednik
 mr. sc. Andrej Plenković, v. r.
### NN 26/2022 (3.3.2022.), Rješenje o razrješenju člana Upravnog vijeća Hrvatskih voda

VLADA REPUBLIKE HRVATSKE

329

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 203. stavka 2. Zakona o vodama (»Narodne novine«, br. 66/19. i 84/21.), a u vezi s člankom 18. Zakona o sprječavanju sukoba interesa (»Narodne novine«, broj 143/21.), Vlada Republike Hrvatske je na sjednici održanoj 24. veljače 2022. donijela

RJEŠENJE

O RAZRJEŠENJU ČLANA UPRAVNOG VIJEĆA HRVATSKIH VODA

Razrješuje se IVAN ANUŠIĆ dužnosti člana Upravnog vijeća Hrvatskih voda.

Klasa: 080-02/22-02/12

Urbroj: 50301-15/28-22-03

Zagreb, 24. veljače 2022.

Predsjednik
 mr. sc. Andrej Plenković, v. r.
### NN 26/2022 (3.3.2022.), Rješenje o razrješenju člana Upravnog vijeća Hrvatskih voda

VLADA REPUBLIKE HRVATSKE

328

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 203. stavka 2. Zakona o vodama (»Narodne novine«, br. 66/19. i 84/21.), Vlada Republike Hrvatske je na sjednici održanoj 24. veljače 2022. donijela

RJEŠENJE

O RAZRJEŠENJU ČLANA UPRAVNOG VIJEĆA HRVATSKIH VODA

Razrješuje se BOŽIDAR LONGIN dužnosti člana Upravnog vijeća Hrvatskih voda, zbog isteka mandata.

Klasa: 080-02/22-02/12

Urbroj: 50301-15/28-22-02

Zagreb, 24. veljače 2022.

Predsjednik
 mr. sc. Andrej Plenković, v. r.
### NN 26/2022 (3.3.2022.), Rješenje o imenovanju člana Upravnog vijeća Hrvatskog zavoda za mirovinsko osiguranje

VLADA REPUBLIKE HRVATSKE

327

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 146. stavka 2. Zakona o mirovinskom osiguranju (»Narodne novine«, br. 157/13., 151/14., 33/15., 93/15., 120/16., 18/18. – Odluka Ustavnog suda Republike Hrvatske, 62/18., 115/18., 102/19. i 84/21), Vlada Republike Hrvatske je na sjednici održanoj 24. veljače 2022. donijela

RJEŠENJE

O IMENOVANJU ČLANA UPRAVNOG VIJEĆA HRVATSKOG ZAVODA ZA MIROVINSKO OSIGURANJE

Imenuje se PETAR JEKNIĆ članom Upravnog vijeća Hrvatskog zavoda za mirovinsko osiguranje, kao predstavnik radnika Hrvatskog zavoda za mirovinsko osiguranje.

Klasa: 080-02/22-01/21

Urbroj: 50301-15/07-22-02

Zagreb, 24. veljače 2022.

Predsjednik
 mr. sc. Andrej Plenković, v. r.
### NN 26/2022 (3.3.2022.), Rješenje o razrješenju ravnatelja Uprave za pravne i stambene poslove u Ministarstvu hrvatskih branitelja

Vlada Republike Hrvatske

326

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. i stavka 4. točke 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 24. veljače 2022. donijela

RJEŠENJE

O RAZRJEŠENJU RAVNATELJA UPRAVE ZA PRAVNE I STAMBENE POSLOVE U MINISTARSTVU HRVATSKIH BRANITELJA

Razrješuje se mr. sc. VLADIMIR BERGMAN položaja ravnatelja Uprave za pravne i stambene poslove u Ministarstvu hrvatskih branitelja, s danom 28. veljače 2022., na osobni zahtjev.

Klasa: UP/I 080-02/22-02/05

Urbroj: 50301-15/07-22-02

Zagreb, 24. veljače 2022.

Predsjednik
 mr. sc. Andrej Plenković, v. r.
### NN 26/2022 (3.3.2022.), Naredba o mjerama za prihvat nekomercijalnog premještanja kućnih ljubimaca u pratnji vlasnika izbjeglih iz Ukrajine

Ministarstvo poljoprivrede

332

Na temelju članka 25. stavka 3. Zakona o veterinarstvu (»Narodne novine«, br. 82/13, 148/13, 115/18 i 52/21), a u skladu s člankom 39. Zakona o sustavu državne uprave (»Narodne novine«, 66/19), ministrica poljoprivrede donosi

NAREDBU

O MJERAMA ZA PRIHVAT NEKOMERCIJALNOG PREMJEŠTANJA KUĆNIH LJUBIMACA U PRATNJI VLASNIKA IZBJEGLIH IZ UKRAJINE

1. Zbog izvanrednih okolnosti nastalih uslijed ratnih zbivanja u Ukrajini, iznimno od odredbi članka 32. stavka 1. alineje a) Uredbe (EU) br. 576/2013 Europskog parlamenta i Vijeća od 12. lipnja 2013. o nekomercijalnom premještanju kućnih ljubimaca i o stavljanju izvan snage Uredbe (EZ) br. 998/2003 (u daljnjem tekstu: Uredba), odobrava se nekomercijalno premještanje kućnih ljubimaca u pratnji njihovih vlasnika, koji nisu sukladni s uvjetima iz članaka 6., 9., 10. i 14. Uredbe, bez prethodnog izdanog odobrenja o nekomercijalnom premještanju kućnih ljubimaca iz Ukrajine na područje Republike Hrvatske.

2. Odobrenje iz točke 1. ove Naredbe odnosi se isključivo na kućne ljubimce koji su u pratnji svog vlasnika stigli na područje Republike Hrvatske preko drugih država članica Europske unije.

3. Prilikom ulaska u Europsku uniju preko ulaznih točaka drugih država članica, informacije koje omogućavaju identifikaciju kućnih ljubimaca i njihovih vlasnika, eventualno provedene mjere nakon ulaska u Europsku uniju te mjesto odredišta u Republici Hrvatskoj, nadležna tijela država članica mogu dostavljati na adresu elektroničke pošte veterinarstvo@mps.hr.

4. Nadležni veterinarski inspektor Državnog inspektorata na mjestu odredišta u Republici Hrvatskoj odredit će mjere koje je potrebno provesti kako bi se ispunili uvjeti, iz članaka 6., 9., 10. i 14. Uredbe, s kojima životinje nisu sukladne i razdoblje izolacije potrebno za provedbu mjera.

5. Ova Naredba stupa na snagu danom donošenja, a traje do 25. ožujka 2022. ili do opoziva.

Klasa: 322-06/22-01/4

Urbroj: 525-10/0555-22-3

Zagreb, 25. veljače 2022.

Ministrica poljoprivrede
 Marija Vučković, v. r.
### NN 26/2022 (3.3.2022.), Odluka o aktualnoj vrijednosti mirovine od 1. siječnja 2022.

Hrvatski zavod za mirovinsko osiguranje

338

Na temelju članka 88. stavka 6. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18, 102/19 i 84/21) i članka 22. točke 3. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 28. veljače 2022., donosi

ODLUKU

O AKTUALNOJ VRIJEDNOSTI MIROVINE OD
 1. SIJEČNJA 2022.

Članak 1.

Aktualna vrijednost mirovine za jedan osobni bod, radi određivanja mirovine i usklađivanja mirovine i ostalih prava iz mirovinskog osiguranja, od 1. siječnja 2022. iznosi 73,13 kn.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2022.

Klasa: 041-01/22-02/2
 Urbroj: 341-99-01/01-22-3
 Zagreb, 28. veljače 2022.

Predsjednica
 Upravnog vijeća Hrvatskog zavoda
 za mirovinsko osiguranje
 Melita Čičak, v. r.
### NN 26/2022 (3.3.2022.), Odluka o najnižoj mirovini za jednu godinu mirovinskog staža od 1. siječnja 2022.

HRVATSKI ZAVOD ZA MIROVINSKO OSIGURANJE

339

Na temelju članka 88. stavka 6. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18, 102/19 i 84/21) i članka 22. točke 8. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 28. veljače 2022., donosi

ODLUKU

O NAJNIŽOJ MIROVINI ZA JEDNU GODINU MIROVINSKOG STAŽA OD 1. SIJEČNJA 2022.

Članak 1.

Najniža mirovina za jednu godinu mirovinskog staža od 1. siječnja 2022. iznosi 73,13 kn.

Članak 2.

Najniža mirovina određuje se ovisno o ukupnom broju godina mirovinskog staža, uz primjenu polaznog faktora iz članka 85. i mirovinskog faktora iz članka 87. Zakona o mirovinskom osiguranju.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2022.

Klasa: 041-01/22-02/2

Urbroj: 341-99-01/01-22-4

Zagreb, 28. veljače 2022.

Predsjednica
 Upravnog vijeća Hrvatskog zavoda
 za mirovinsko osiguranje
 Melita Čičak, v. r.
### NN 26/2022 (3.3.2022.), Odluka o osnovici za određivanje naknade zbog tjelesnog oštećenja i o usklađivanju novčanih naknada zbog tjelesnog oštećenja od 1. siječnja 2022.

HRVATSKI ZAVOD ZA MIROVINSKO OSIGURANJE

340

Na temelju članka 88. stavka 6. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18, 102/19 i 84/21) i članka 22. točke 1. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 28. veljače 2022., donosi

ODLUKU

O OSNOVICI ZA ODREĐIVANJE NAKNADE ZBOG TJELESNOG OŠTEĆENJA I O USKLAĐIVANJU NOVČANIH NAKNADA ZBOG TJELESNOG OŠTEĆENJA OD 1. SIJEČNJA 2022.

Članak 1.

Osnovica za određivanje naknade zbog tjelesnog oštećenja, nastalog zbog ozljede na radu ili profesionalne bolesti, od 1. siječnja 2022. iznosi 1.674,94 kn.

Članak 2.

Novčane naknade zbog tjelesnog oštećenja korisnicima koji su pravo na novčanu naknadu zbog tjelesnog oštećenja ostvarili od 1. siječnja 1999. do 31. prosinca 2021. usklađuju se od 1. siječnja 2022. za 2,24 %.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2022.

Klasa: 041-01/22-02/2
 Urbroj: 341-99-01/01-22-5
 Zagreb, 28. veljače 2022.

Predsjednica
 Upravnog vijeća Hrvatskog zavoda
 za mirovinsko osiguranje
 Melita Čičak, v. r.
### NN 26/2022 (3.3.2022.), Odluka o visini najniže mirovine hrvatskom branitelju iz Domovinskog rata za godinu 2022.

HRVATSKI ZAVOD ZA MIROVINSKO OSIGURANJE

341

Na temelju članka 49. stavka 5. Zakona o hrvatskim braniteljima iz Domovinskog rata i članovima njihovih obitelji (»Narodne novine«, br. 121/17, 98/19 i 84/21) i članka 21. i 22. Statuta Hrvat­skog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 28. veljače 2022., donosi

ODLUKU

O VISINI NAJNIŽE MIROVINE HRVATSKOM BRANITELJU IZ DOMOVINSKOG RATA ZA GODINU 2022.

Članak 1.

Najniža mirovina hrvatskog branitelja iz Domovinskog rata određuje se od 1. siječnja 2022. u svoti od 2.558,25 kn mjesečno.

Članak 2.

Hrvatskom branitelju iz Domovinskog rata, korisniku prijevremene starosne mirovine, starosne mirovine za dugogodišnjeg osiguranika, starosne ili invalidske mirovine, kao i korisniku obiteljske mirovine nakon smrti hrvatskog branitelja iz Domovinskog rata koji ispunjava uvjete za ostvarivanje prava na mirovinu prema Zakonu o hrvatskim braniteljima iz Domovinskog rata i članovima njihovih obitelji (u daljnjem tekstu: ZOHBDR) ili Zakonu o mirovinskom osiguranju (»Narodne novine« br. 157/13, 151/14, 33/15, 93/15 i 120/16, 18/18, 62/18, 115/18, 102/19 i 84/21 – u daljnjem tekstu: Zakon), a mirovina mu je manja od najniže mirovine, određuje se najniža mirovina u svoti od 2.558,25 kn i povećava prema članku 4. ove Odluke, ako ispunjava uvjet iz članka 49. stavka 4. ZOHBDR-a.

Članak 3.

Hrvatskom branitelju iz Domovinskog rata, koji je navršio životnu dob iz članka 26. ZOHBDR-a, a ne ispunjava uvjete mirovinskog staža za starosnu mirovinu prema ZOHBDR-u ni prema Zakonu te nije stekao uvjete za neku drugu mirovinu u sustavu obveznog mirovinskog osiguranja generacijske solidarnosti ili je korisnik obiteljske mirovine prema Zakonu odnosno općem propisu o mirovinskom osiguranju koji je prethodio tom propisu, pripada pravo na mirovinu u visini najniže mirovine, koja od 1. siječnja 2022. iznosi 2.558,25 kn mjesečno, ako ispunjava uvjet iz članka 49. stavka 4. ZOHBDR-a.

Članak 4.

Najniža mirovina iz članka 1. ove Odluke korisnicima iz članka 2. i 3. ove Odluke povećava se za 0,015 % od utvrđene proračunske osnovice određene propisom kojim se utvrđuje izvršavanje državnog proračuna Republike Hrvatske odnosno za 0,4989 kn za svaki dan sudjelovanja u obrani suvereniteta Republike Hrvatske u borbenom sektoru, uz primjenu odgovarajućeg mirovinskog i polaznog faktora prema kojemu je mirovina određena, odnosno za starosnu i prijevremenu starosnu mirovinu primjenom mirovinskog i polaznog faktora iz članka 50. i 51. ZOHBDR-a.

Članak 5.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2022.

Klasa: 041-01/22-02/2
 Urbroj: 341-99-01/01-22-6
 Zagreb, 28. veljače 2022.

Predsjednica
 Upravnog vijeća Hrvatskog zavoda
 za mirovinsko osiguranje
 Melita Čičak, v. r.
### NN 26/2022 (3.3.2022.), Odluka o osnovicama za utvrđivanje vrijednosnog boda prema osobnom činu, ustrojbenom mjestu odnosno zvanju hrvatskog branitelja iz Domovinskog rata za godinu 2021.

HRVATSKI ZAVOD ZA MIROVINSKO OSIGURANJE

342

Na temelju članka 34. stavka 3. Zakona o hrvatskim braniteljima iz Domovinskog rata i članovima njihovih obitelji (»Narodne novine«, br. 121/17, 98/19 i 84/21) i članka 21. i 22. Statuta Hrvat­skog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 28. veljače 2022., donosi

ODLUKU

O OSNOVICAMA ZA UTVRĐIVANJE VRIJEDNOSNOG BODA PREMA OSOBNOM ČINU, USTROJBENOM MJESTU ODNOSNO ZVANJU HRVATSKOG BRANITELJA IZ DOMOVINSKOG RATA ZA GODINU 2021.

Članak 1.

Za hrvatske ratne vojne invalide iz Domovinskog rata (u daljnjem tekstu: HRVI iz Domovinskog rata) utvrđuje se vrijednosni bod za određivanje invalidske mirovine iz članka 31. Zakona o hrvatskim braniteljima iz Domovinskog rata i članovima njihovih obitelji na temelju pripadajuće osnovice prema osobnom činu, ustrojbenom mjestu odnosno zvanju, utvrđene ovom Odlukom.

Članak 2.

Za HRVI iz Domovinskog rata, radi izračuna invalidske mirovine prema osobnom činu, ustrojbenom mjestu odnosno zvanju, određuju se sljedeće osnovice:

|  |  |
| --- | --- |
| Činovi i ustrojbena mjesta | Osnovice |
| Vojnik | 113.376,43 |
| Pozornik | 120.476,27 |
| Razvodnik (zastavnik HRM) | 128.973,61 |
| Skupnik | 114.621,52 |
| Zapovjednik desetine | 136.122,51 |
| Zapovjednik voda | 144.555,24 |
| Zapovjednik satnije | 173.472,50 |
| Zamjenik zapovjednika bojne | 190.341,84 |
| Zapovjednik bojne | 209.612,27 |
| Zamjenik zapovjednika brigade | 228.881,41 |
| Zapovjednik brigade | 228.881,41 |
| Desetnik | 131.131,83 |
| Vodnik | 140.552,62 |
| Stožerni vodnik | 141.516,17 |
| Narednik | 141.516,17 |
| Nadnarednik | 142.322,12 |
| Stožerni narednik | 146.957,58 |
| Časnički namjesnik | 163.918,65 |
| Zastavnik | 139.483,20 |
| Poručnik (poručnik korvete) | 144.555,24 |
| Natporučnik (poručnik fregate) | 156.603,12 |
| Satnik (poručnik bojnog broda) | 173.485,00 |
| Bojnik (kapetan korvete) | 190.341,84 |
| Pukovnik (kapetan fregate) | 209.612,27 |
| Brigadir (kapetan bojnog broda) | 228.881,41 |
| Stožerni brigadir (komodor) | 248.150,51 |
| Brigadni general (komodor) | 248.150,51 |
| Zapovjednik zbornog mjesta | 209.612,27 |
| Zapovjednik zbornog područja | 267.442,89 |
| General bojnik (kontraadmiral) | 267.442,89 |
| General pukovnik (viceadmiral) | 274.666,70 |
| General zbora (admiral) | 281.890,55 |
| Zapovjednik obrane grada | 209.612,27 |
| Stožerni general (stožerni admiral) | 289.114,36 |

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2022.

Klasa: 041-01/22-02/2
 Urbroj: 341-99-01/01-22-7
 Zagreb, 28. veljače 2022.

Predsjednica
 Upravnog vijeća Hrvatskog zavoda
 za mirovinsko osiguranje
 Melita Čičak, v. r.
### NN 26/2022 (3.3.2022.), Odluka o faktoru osnovne mirovine od 1. siječnja 2022.

HRVATSKI ZAVOD ZA MIROVINSKO OSIGURANJE

343

Na temelju članka 93. stavka 4. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18, 102/19 i 84/21) i članka 21. i 22. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 28. veljače 2022., donosi

ODLUKU

O FAKTORU OSNOVNE MIROVINE OD
 1. SIJEČNJA 2022.

Članak 1.

Faktor osnovne mirovine od 1. siječnja 2022. iznosi 0,75.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2022.

Klasa: 041-01/22-02/2
 Urbroj: 341-99-01/01-22-8
 Zagreb, 28. veljače 2022.

Predsjednica
 Upravnog vijeća Hrvatskog zavoda
 za mirovinsko osiguranje
 Melita Čičak, v. r.
### NN 27/2022 (4.3.2022.), Odluka o iznosu tarifnih stavki za zajamčenu opskrbu električnom energijom

Hrvatska energetska regulatorna agencija

353

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na sjednici Upravnog vijeća održanoj 2. ožujka 2022. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

I.

Tarifne stavke za zajamčenu opskrbu električnom energijom prema Metodologiji za određivanje iznosa tarifnih stavki za zajamčenu opskrbu električnom energijom (»Narodne novine«, broj 20/22), za energetski subjekt HEP ELEKTRA d.o.o., Ulica grada Vukovara 37, Zagreb, za razdoblje od 1. travnja 2022. do 30. lipnja 2022., iznose kako slijedi:

Tarifne stavke za prva dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli  ENJT | | Tarifne stavke za radnu energiju [kn/kWh] | | | Opskrbna naknada [kn/mjes.] |
| ENVT | ENNT |  |
| Visoki napon | | – | 2,1891 | 1,2877 | 35,0 |
| Srednji napon | | – | 2,0698 | 1,2175 | 35,0 |
| Niski napon | Crveni | – | 2,0220 | 1,1894 | 35,0 |
| Bijeli | – | 2,3210 | 1,3653 | 35,0 |
| Plavi | 2,0161 | – | – | 35,0 |
| Žuti | 1,5778 | – | – | 0,0 |

Tarifne stavke nakon dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli  ENJT | | Tarifne stavke za radnu energiju [kn/kWh] | | | Opskrbna naknada  [kn/mjes.] |
| ENVT | ENNT |  |
| Visoki napon | | – | 2,4877 | 1,4633 | 35,0 |
| Srednji napon | | – | 2,3521 | 1,3836 | 35,0 |
| Niski napon | Crveni | – | 2,2978 | 1,3516 | 35,0 |
| Bijeli | – | 2,6376 | 1,5515 | 35,0 |
| Plavi | 2,2910 | – | – | 35,0 |
| Žuti | 1,7929 | – | – | 0,0 |

II.

Ova Odluka objavit će se u »Narodnim novinama«, a stupa na snagu 1. travnja 2022.

Klasa: 391-35/22-01/4

Urbroj: 371-06 – 22-4

Zagreb, 2. ožujka 2022.

Predsjednik
 Upravnog vijeća
 mr. sc. Danijel Žamboki, v. r.
### NN 27/2022 (4.3.2022.), Odluka o iznosu tarifnih stavki za proizvodnju toplinske energije za centralne toplinske sustave Borovo Naselje i Olajnica za energetski subjekt Tehnostan d.o.o., Dr. Franje Tuđmana 23, Vukovar

HRVATSKA ENERGETSKA REGULATORNA AGENCIJA

354

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na sjednici Upravnog vijeća održanoj 2. ožujka 2022. donijela

ODLUKU

O IZNOSU TARIFNIH STAVKI ZA PROIZVODNJU TOPLINSKE ENERGIJE ZA CENTRALNE TOPLINSKE SUSTAVE BOROVO NASELJE I OLAJNICA ZA ENERGETSKI SUBJEKT TEHNOSTAN d.o.o., DR. FRANJE TUĐMANA 23, VUKOVAR

I.

Tarifne stavke za proizvodnju toplinske energije prema Metodologiji utvrđivanja iznosa tarifnih stavki za proizvodnju toplinske energije (»Narodne novine«, broj 56/14) u centralnim toplinskim sustavima Borovo Naselje i Olajnica za energetski subjekt Tehnostan d.o.o., Dr. Franje Tuđmana 23, Vukovar iznose kako slijedi:

Centralni toplinski sustav Borovo Naselje

|  |  |  |  |  |
| --- | --- | --- | --- | --- |
| TARIFNE GRUPE  (Tg) | TARIFNI MODELI  (TM)  Energija kn/kWh | | TARIFNE STAVKE (Ts) | |
| Snaga |  |
| kn/kW/mj |  |
| Tg1 – Kućanstva | TM1 | Vrela/topla voda | Ts11=0,3530 | Ts12=9,50 |
| Tg2 – Industrija i poslovni potrošači | TM2 | Vrela/topla voda | Ts21=0,4030 | Ts22=9,50 |

Centralni toplinski sustav Olajnica

|  |  |  |  |  |
| --- | --- | --- | --- | --- |
| TARIFNE GRUPE  (Tg) | TARIFNI MODELI  (TM)  Energija kn/kWh | | TARIFNE STAVKE (Ts) | |
| Snaga |  |
| kn/kW/mj |  |
| Tg1 – Kućanstva | TM1 | Vrela/topla voda | Ts11=0,3530 | Ts12=9,50 |
| Tg2 – Industrija i  poslovni potrošači | TM2 | Vrela/topla voda | Ts21=0,4030 | Ts22=9,50 |

II.

Danom stupanja na snagu ove Odluke prestaje važiti Odluka o iznosu tarifnih stavki za proizvodnju toplinske energije za centralne toplinske sustave Borovo Naselje i Olajnica za energetski subjekt Tehnostan d.o.o., Dr. Franje Tuđmana 23, Vukovar (»Narodne novine«, broj 105/14).

III.

Ova Odluka objavit će se u »Narodnim novinama«, a stupa na snagu 1. travnja 2022.

Klasa: 391-35/22-01/5

Urbroj: 371-05-22-1

Zagreb, 2. ožujka 2022.

Predsjednik
 Upravnog vijeća
 mr. sc. Danijel Žamboki, v. r.
### NN 27/2022 (4.3.2022.), Odluka o promjeni granice pomorskog dobra radi građenja, rekonstrukcije i održavanja državne ceste DC110

Vlada Republike Hrvatske

349

Na temelju članka 43. stavka 1. Zakona o cestama (»Narodne novine«, br. 84/11., 22/13., 54/13., 148/13., 92/14., 110/19. i 144/21.), Vlada Republike Hrvatske je na sjednici održanoj 3. ožujka 2022. donijela

ODLUKU

O PROMJENI GRANICE POMORSKOG DOBRA RADI GRAĐENJA, REKONSTRUKCIJE I ODRŽAVANJA DRŽAVNE CESTE DC110

I.

Radi građenja, rekonstrukcije i održavanja državne ceste DC110, do ulaska u trajektno pristanište Tkon, sukladno lokacijskoj dozvoli koju je izdala Zadarska županija, Upravni odjel za provedbu dokumenata prostornog uređenja i gradnje, Ispostava Biograd na Moru, klasa: UP/I-350-05/11-01/98, urbroj: 2198/1-11-2/2-12-22, od 10. travnja 2012., čiji je rok produžen Rješenjem o izmjeni i dopuni lokacijske dozvole, klasa: UP/I-350-05/13-01/33, urbroj: 2198/1-11-2/2-13-7, od 7. listopada 2013., Potvrdi glavnog projekta klasa: 361-03/13-05/13, urbroj: 2198/1-11-2/2-14-13, od 5. lipnja 2014., Građevinskoj dozvoli, klasa: UP/I-361-03/21-01/000024, urbroj: 2198/1-07-02/2-21-0024, od 23. srpnja 2021., i Privremenoj uporabnoj dozvoli, klasa: UP/I-361-05/21-01/000047, urbroj: 2198/1-07-02/1-21-0010, od 30. prosinca 2021., izuzimaju se iz područja pomorskog dobra sljedeće nekretnine u k.o. Tkon:

– zk.č.br. 218/5 – uređena plaža od 15 m², upisana u zk.ul.br. 824, kao pomorsko dobro

– zk.č.br. 218/6 – uređena plaža od 106 m², upisana u zk.ul.br. 824, kao pomorsko dobro

– dio zk.č.br. 484/2 – izgrađeno zemljište od 18 m², upisana u zk.ul.br. 3763, kao pomorsko dobro

– zk.č.br. 500/2 – park od 350 m², upisana u zk.ul.br. 3562, kao pomorsko dobro.

II.

Nekretnine iz točke I. ove Odluke brišu se u zemljišnim knjigama kao opće dobro (pomorsko dobro) radi građenja, rekonstrukcije i održavanja državne ceste i upisuju se u zemljišne knjige kao javno dobro u općoj uporabi u vlasništvu Republike Hrvatske.

Nadležno općinsko državno odvjetništvo uputit će nadležnom zemljišnoknjižnom sudu prijedlog za brisanje pomorskog dobra uz istovremeni upis javnog dobra u općoj uporabi u vlasništvu Repub­like Hrvatske na nekretninama iz točke I. ove Odluke, a sukladno članku 43. stavku 5. Zakona o cestama.

III.

Nekretnine iz točke I. ove Odluke koje se izuzimaju iz pomorskog dobra na upravljanje preuzima društvo Hrvatske ceste d.o.o., radi građenja, rekonstrukcije i održavanja državne ceste DC110.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/44
 Urbroj: 50301-05/20-22-2
 Zagreb, 3. ožujka 2022.

Predsjednik
 mr. sc. Andrej Plenković, v. r.
### NN 27/2022 (4.3.2022.), Odluka o visini naknade za rad udomitelja

Ministarstvo rada, mirovinskoga sustava, obitelji i socijalne politike

350

Na temelju članka 30. stavka 5., članka 32. stavka 1. i članka 33. stavka 1. Zakona o udomiteljstvu (»Narodne novine«, br. 115/18. i 18/22.) ministar rada, mirovinskoga sustava, obitelji i socijalne politike donosi

ODLUKU

O VISINI NAKNADE ZA RAD UDOMITELJA

I.

Naknada za rad udomitelja koji obavlja tradicionalno udomiteljstvo određuje se u odnosu na osnovicu na temelju koje se izračunava iznos naknade za rad udomitelja i iznos opskrbnine (u daljnjem tekstu: osnovica) i iznosi:

– 270 % osnovice po smještenom korisniku udomitelju koji smještava djecu i mlađe punoljetne osobe do završetka redovitog školovanja ili najduže godinu dana nakon završetka redovitog školovanja ako se ne može zaposliti, a najduže do 26. godine života

– 200 % osnovice po smještenom korisniku udomitelju koji smještava odrasle osobe.

II.

Naknada za rad udomitelja koji obavlja standardno udomiteljstvo iznosi 800 % osnovice.

III.

Naknada za rad udomitelja koji obavlja specijalizirano udomiteljstvo za djecu određuje se u odnosu na osnovicu i iznosi:

– 900 % osnovice udomitelju sa završenim srednjoškolskim obrazovanjem

– 1200 % osnovice udomitelju sa završenim preddiplomskim sveučilišnim studijem ili stručnim studijem

– 1500 % osnovice udomitelju sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem.

IV.

Danom stupanja na snagu ove Odluke prestaje važiti Odluka o visini naknade za rad udomitelja (»Narodne novine«, broj 9/19.).

V.

Ova Odluka stupa na snagu prvoga dana od dana objave u »Narodnim novinama«.

Klasa: 011-02/22-01/3

Urbroj: 524-08-01-02/2-22-7

Zagreb, 28. veljače 2022.

Ministar
 Josip Aladrović, v. r.
### NN 28/2022 (7.3.2022.), Pravilnik o pisanoj obavijesti o neplaćanju cestarine

MINISTARSTVO MORA, PROMETA I INFRASTRUKTURE

363

Na temelju članka 15. stavka 11. Zakona o cestama (»Narodne novine«, broj 84/11, 22/13, 54/13, 148/13, 92/14, 110/19 i 144/21) te članka 38. stavka 3. Zakona o sustavu državne uprave (»Narodne novine«, broj 66/19) ministar mora, prometa i infrastrukture, uz prethodnu suglasnost ministra vanjskih i europskih poslova, donosi

PRAVILNIK

O PISANOJ OBAVIJESTI O NEPLAĆANJU CESTARINE

Članak 1.

(1) Ovim Pravilnikom se određuje obvezan sadržaj, službeni jezik i obrazac obavijesti koju subjekt za naplatu cestarine upućuje vlasniku vozila, osobi koja na temelju ugovora ima pravo na upotrebu vozila ili osobu identificiranu na drugi način da se sumnjiči za neplaćanje cestarine.

(2) Pojam: subjekt za naplatu cestarine ima značenje propisano Zakonom o cestama.

Članak 2.

Ovim Pravilnikom u hrvatsko zakonodavstvo preuzima se Direktiva (EU) 2019/520 Europskog parlamenta i Vijeća od 19. ožujka 2019. o interoperabilnosti elektroničkih sustava za naplatu cestarine i olakšavanju prekogranične razmjene informacija o neplaćanju cestarina u Uniji (preinaka) (Tekst značajan za EGP) (SL L 91, 29. 3. 2019.).

Članak 3.

(1) Subjekt za naplatu cestarine iz članka 11.a stavka 1. Zakona o cestama mora obavijestiti vlasnika vozila, korisnika vozila ili osobu identificiranu na drugi način, da se sumnjiči za neplaćanje cestarine.

(2) Pisana obavijest iz stavka 1. ovog članka obvezno sadrži pravne posljedice neplaćanja cestarine, sve važne informacije o neplaćanju cestarine: mjesto, datum i vrijeme neplaćanja cestarine, poziv na prekršene odredbe Zakona o cestama, pravni lijek i pristup informacijama te, prema potrebi, podatke o uređaju kojim je utvrđeno neplaćanje cestarine.

(3) Pisana obavijest iz stavka 1. ovog članka šalje se na hrvatskom jeziku i na jeziku dokumenta za registraciju vozila, ako je isti dostupan, ili na jednom od službenih jezika države članice Europske unije u kojoj je vozilo registrirano.

(4) Obrazac obavijesti iz stavka 1. ovoga članka tiskan je uz ovaj Pravilnik i njegov je sastavni dio.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/21-03/75
 Urbroj: 530-08-1-2-22-5
 Zagreb, 23. veljače 2022.

Ministar
 Oleg Butković, v. r.

Obrazac Obavijesti o neplaćanju cestarine

![](/files/_web/sluzbeni-dio/2022/132300/images/5700.jpg)

Stranica 2

![](/files/_web/sluzbeni-dio/2022/132300/images/5692.jpg)

Stranica 3

![](/files/_web/sluzbeni-dio/2022/132300/images/5684.jpg)

Stranica 4

![](/files/_web/sluzbeni-dio/2022/132300/images/5676.jpg)

Stranica 5

![](/files/_web/sluzbeni-dio/2022/132300/images/5669.jpg)

![](/files/_web/sluzbeni-dio/2022/132300/images/5659.jpg)